stanford-oval/wikipedia huggingface dataset:
שפה מפורשת
רקע היסטורי > הידור ביניים

בתחילה, פירש שפות מפורשות תורגמו שורה אחר שורה, כלומר, כל פקודה תורגמה בעת שאמורה הייתה להתבצע. אם לולאה או פונקציה גרמו לשורות להתבצע מס' פעמים, שורות אלה פורשו בכל פעם מחדש. בכך נתבקשה החומרה המריצה את המפרש לבצע את אותן פקודות שוב ושוב. בשלב מוקדם נוהג זה נחסך, על ידי שימוש במטמון פקודות מפורשות. רוב השפות המפורשות עושות שימוש במטמון פקודות מפורשות העושה שימוש בייצוג ביניים, המשלב פירוש והידור.
את ייצוג הביניים ניתן להדר פעם אחת (כמו ב-Java, בה לא נהוג לפרסם את קוד המקור), או לפני הביצוע (כמו Perl או Ruby), או בעת שמתגלה שינוי בקוד המקור (כמו בפייתון).
יתרונות

שפה מפורשת מקנה ליישומים הכתובים בה יותר גמישות על פני יישומים הכתובים בשפה מהודרת. דוגמאות לתכונות שקל יותר להקנות ליישומים בשפות מפורשות:
Reflection תוך שימוש במפרש (למשל, פונקציית eval מסדר ראשון.)
מערכת טיפוסים דינאמית (dynamic typing)
יישום מופץ קטן יותר. (חלק גדול מרוטינות העזר נשלח עם המתרגם)
תחום דינאמי (dynamic scoping)
כמו כן, ניתן להפוך יישומים בשפות אלה לחוצי פלטפורמות (platform-independent) יותר בקלות (לדוגמה, אותו יישום פייתון ירוץ לרוב על כל מע' הפעלה בה המפרש של פייתון מותקן).

בנוסף, הואיל ונהוג לפרסם באופן ישיר את קוד המקור, למשתמשים יש יותר חופש לקרוא או להעתיק אותו.
חסרונות

ללא בדיקת טיפוסים סטאטית, בדיקה המתבצעת לרוב על ידי מהדר, תוכניות עלולות להיות פחות אמינות.
מפרשים עלולים להיות רגישים למתקפות הזרקת קוד.
קוד מפורש ירוץ לאט יותר מקוד מכונה הרץ ישירות על המעבד. טכניקות המנסות לחפות על בעיה זו כוללות תרגום-זמן-אמת (just-in-time compilation): כאשר המפרש מזהה כי קטע קוד מסוים רץ מס' רב של פעמים- הוא בוחר לתרגם קטע קוד זה ישירות לקוד מכונה.
במקרים בהם קוד המקור מהווה קניין רוחני, היכולת לקרוא אותו בחופשיות מהווה בעיה (למשל JavaScript בדפי אינטרנט). במקרים מסוימים, ניתן להתמודד עם בעיה זו באמצעות טכניקות של ערפול-קוד-מקור (obfuscation).
ראו גם

מפרש
שפה מהודרת (Compiled Language)
קובץ הרצה
אייל שני

| --- | --- |

אייל שני, 2008
 לידה:  6 בינואר 1959 (בן 66) ירושלים, ישראל ישראל
 מסעדות:  מזנון  סלון  צפון אברקסס  פורט סעיד  רומנו  תדר  מלכה
 טלוויזיה:  אוכל למחשבה (ערוץ 8)  איפה האוכל? (ערוץ 8)  מאסטר שף (קשת 12, ערוץ 2)
אייל טוביה מרדכי שני (נולד ב-6 בינואר 1959 בירושלים) הוא שף ישראלי. הקים את המסעדות ״אוקיינוס״, ״ברונו״, "מזנון", "הסלון", צפון אברקסס, "פורט סעיד", "רומנו", "תדר", "מלכה", "מיראז'", " BELLA", "Lilienblum", "דבורה" ו-SHMONE. החל מ-2010, משתתף כשופט במאסטר שף הישראלית של קשת 12.
הוא ידוע באהבתו לחמרי גלם טריים ומקומיים ונחשב כאחד השפים המובילים בישראל. גישתו לאוכל, תוך כבוד רב לחמרי הגלם היוותה השראה לשפים רבים.
קריירה מקצועית

שני החל את דרכו המקצועית במסעדת "הקנקן" בקניון איילון.
ב-1989 קנה את פרסומו כששימש כשף וכשותף יחד עם זוגתו דאז, רחל סלם וראובן גרוס במסעדת היוקרה "אוקיינוס" בירושלים, ובמשך הזמן הפך שני לבעלים העיקרי בה. המסעדה נסגרה בעקבות האינתיפאדה בירושלים, בשנת 1999, לאחר עשור של פעילות.
בשנת 2004 הגיש ביחד עם הבמאי שחר סגל את התוכנית "אוכל למחשבה", ששודרה בערוץ 8, שנסובה סביב נושאים כמו משפחה, זוגיות, נטייה מינית, ילדים ועוד. שני נהג לבשל בה בהשראת אנשים שפגש במהלך התוכנית ולתאר לסגל את הקשר הפילוסופי שמצא בין המנות לנושא התוכנית.
בפברואר 2008 פתח את מסעדת "סלון" בתל אביב.
עד 2009 היה בעל טור קולינרי בעיתון "הארץ" יחד עם בת-זוגו מירי חנוך וב-2009 החל להופיע לצידה בסדרה הדוקומנטרית מחוברות שהופקה עבור HOT (עונה 1). באותה שנה פתח מסעדה נוספת בשם "צפון אברקסס", ביחד עם שותפו, הבמאי שחר סגל.
בשנת 2010 עלתה בערוץ 8 הסדרה הדוקומנטרית "איפה האוכל?" בהגשתו של שני. כל אחד מפרקי הסדרה מוקדש למרכיב אוכל אחר, אשר שני חוקר את מקורו, אופן הכנתו ועוד.
מאוחר יותר באותה שנה הופיע כאחד השופטים בגרסה הישראלית של תוכנית הריאליטי "מאסטר שף" בערוץ 2. "איפה האוכל?" המשיכה לעונה נוספת אשר עלתה ב-2012 ו"מאסטר שף" הפכה להצלחה טלוויזיונית והמשיכה גם היא לעונות נוספות.
בינואר 2011 פתח ביחד עם שחר סגל את הסניף הראשון של "מזנון" באבן גבירול בתל אביב, בה מכינים מנות מתפריטי מסעדותיו האחרות בתוך פיתה. מאז פתחו השניים מזנונים רבים ברחבי העולם - מלבורן, ניו יורק, סינגפור, וגאס, טורונטו, בוסטון, וינה ופריז.
בנובמבר 2012 פתח ביחד עם "קבוצת התדר" ועם שחר סגל את "פורט סעיד", בר-מסעדה ברחוב הר סיני בתל אביב.
בתחילת 2012 צילם שני ביחד עם שחר סגל סדרת רשת. בכל פרק מבשל הזוג משהו שונה, מחביתה ועד ל"עלי תרד נמסים אל תוך עצמם". הפרקים צולמו ונערכו על ידי החברים של השניים ושודרו רק ביוטיוב.
באוקטובר 2013 פתח את הסניף הראשון של "מזנון" בפריז.
ב-2014 פתח את מסעדת "רומנו", בבית רומנו שבדרום תל אביב, ביחד עם שותפים מ"קבוצת התדר״. במרוצת השנים הפך בית רומנו למרכז תרבות תל אביבי.
בשנת 2017 זכה בתואר "השף הטוב ביותר" מ-Time Out ישראל.
בשנת 2018 נפתחה מסעדתו הכשרה, "מלכה", במרכז תל אביב. המסעדה מפעילה תוכנית הכשרה לבני נוער בסיכון.
בשנת 2019 נבחרה אחת מהמנות המזוהות ביותר עם שני ״כרובית תינוקת נמסה בין עליה״ כאחת המנות המשפיעות בעולם ב-300 השנים האחרונות בספר Signature Dishes That Matter | Cookbooks, Food and Drink | Store | Phaidon, www.phaidon.com בהוצאות Phaidon press (אנ').
בשנת 2022 השיק בתל אביב מסעדה כשרה נוספת בשם ״דבורה״.
בשנת 2023 לראשונה זכה בכוכב מישלן עם מסעדתו "שמונה" בניו יורק.
בשנת 2024 הסניף של "המזנון" בניו-יורק הפך לכשר, ובעקבותיו הודיע שני שגם הסניף בתל אביב יהפוך לכשר.
תביעות כלכליות ופשיטת רגל

תחילת הסתבכותו הכלכלית של שני החלה ב-1999, עם סגירת שני סניפי מסעדת "אוקיינוס", בירושלים ולאחר מכן בהרצליה.
בשנת 2003, בעקבות סגירת המסעדות, ביקשה זוגתו ושותפתו לעסקים לשעבר של שני, רחל סלם, מבית המשפט להכיר בה כפושטת רגל עקב התחייבויות כלכליות בסך של 6.64 מיליון ש"ח. בהמשך אותה שנה, ניתן צו לכינוס נכסיו של שני לטובת בנק הפועלים.
בשנת 2004 ביקש בנק הפועלים למנות מנהל מיוחד לתיק שני.
בשנת 2011 הוכרז שני כפושט רגל, ונקבע הסדר לפיו יחזיר לנושיו סכום של 1.45 מיליון ש"ח, המהווים כ-35% מסך חובותיו. בנוסף קבעה השופטת ורדה אלשיך בעניינו כי שני ייאלץ לוותר על מחצית מהכנסותיו מתחום המדיה בשנתיים שלאחר המשפט. שני ערער על פסיקה זו לבית המשפט העליון. בינתיים קבעה השופטת כי עליו לשלם לקופת הנושים תשלום חודשי של 25,000 ש״ח, זאת מעבר להכנסותיו מהשתתפותו במדיה, אשר הועברו במלואן לקופת הנושים. במהלך משפטו הואשם על ידי השופטת כי "העלים את העובדה שהוא שותף בשלוש מסעדות והציג עצמו כשכיר המקבל משכורת זעומה..מסר הצהרות שקריות בדבר הכנסות מן המסעדות".
בתחילת 2013 החליט בית המשפט העליון כי עליו להחזיר את מלוא החוב בסך של יותר 4 מיליון שקל. ואכן כך היה: בחודש אפריל 2013 סיים שני לשלם את חובותיו לנושים במלואם, ובכך סיים את פרשת פשיטת הרגל.
חיים אישיים

שני נשוי למירי חנוך ולהם בת אחת משותפת. הם התגוררו בתל אביב, וכיום גרים במושב הבונים.
שני גידל צבה בשם רונה, אותה הוא נהג לצלם באופן קבוע לחשבון הטיקטוק שלו, עד מותה ביולי 2024.
הוקרה

בשנת 2018 נבחרה מנת הבייבי כרובית שלו למנה הטובה של השנה, על ידי המגזין Food & Wine
שני היה מועמד בתחרות הבינלאומית The Best Chef בשנים 2022 ו-2023.
ב-2023 הוכרז שמסעדתו "שמונה" בניו יורק קיבלה כוכב מישלן.
סדרות טלוויזיה בהשתתפותו

2004 – "אוכל למחשבה"
2008 - "קרב סכינים"
2009 – "מחוברות"
2010 – "איפה האוכל"
2010 – "מאסטר שף"
2016 – "קרב השפים הגדול"
הערות שוליים

↑  תיקי גולן, עכבר העיר אונליין, אייל שני פותח מסעדה חדשה, באתר הארץ, 18 במרץ 2009
↑  שרית סרדס-טרוטינו, אנטרקוט מטורף ועגבניות פראיות: אייל שני חוזר למטבח, באתר ynet, 31 במרץ 2008
↑  דניאל רוגוב, עכבר העיר אונליין, הסלון: למה שווה לשלם 850 שקל לארוחה אצל איל שני?, באתר הארץ, 16 בספטמבר 2009
↑  דנה דרבינסקי-טיקולסקר‏, חוג הסלון, באתר וואלה, 7 במרץ 2008
↑  גיל חובב, המופע הטוב ביותר בגבעתיים, באתר rest, ‏12 באוקטובר 2008
↑  אושרת יקותיאל, עכבר העיר אונליין, הסלון: כמה באמת שווה ערימת העגבניות של אייל שני?, באתר הארץ, 10 בינואר 2011
↑  מתן אברמוביץ', עכבר העיר אונליין, צפון אברקסס: שמות בלתי אפשריים לאוכל טוב, באתר הארץ, 20 באוקטובר 2009
↑  אפרת נוימן‏, פואמה לעגבנייה, באתר וואלה, 17 בדצמבר 2009
↑  אמילי גרינצווייג‏, הנה האוכל!, באתר וואלה, 30 ביוני 2011
↑  עכבר העיר אונליין, נפתח המקום החדש של אייל שני: 50 שקלים לפיתה, באתר הארץ, 2 בפברואר 2011
↑  גלי וולוצקי, אייל שני בר השגה, באתר כלכליסט, 26 בנובמבר 2012
↑  אייל שני ושחר סגל, באתר יוטיוב
↑  מיכאל צ'רני, פריז, בונז'ור עגבניה: אייל שני פותח את המזנון בפריז, באתר הארץ, 16 באוקטובר 2013
↑  Yaron Ten Brink, בתדר עולה: כך הפך בית רומנו למקום הכי חשוב בתל אביב, באתר בתדר עולה: כך הפך בית רומנו למקום הכי חשוב בתל אביב - טיים אאוט, ‏2022-07-01
↑   איתן לשם, "כוכב אור בתוך ים עצב": כוכב מישלן ראשון לאייל שני, באתר הארץ, 8 בנובמבר 2023
↑  Elchanan Speiser, "בלי שום פשרה": אייל שני מכשיר מסעדה שלו בניו-יורק, באתר מקור ראשון, ‏2024-01-10
↑  תיקי גולן, איל שני: "רוב העם אוכל כשר", באתר ynet, 26 במרץ 2024
↑  יצחק דנון, ‏חברתו לחיים לשעבר של השף אייל שני מבקשת פשיטת רגל, באתר גלובס, 19 ביוני 2003
↑  יצחק דנון, ‏בנק הפועלים מבקש למנות מנהל מיוחד לשף אייל שני; "מדובר בחייב בעייתי המנסה להערים על נושיו", באתר גלובס, 23 ביוני 2004
↑  נעמה כהן פרידמן, השף אייל שני ישלם 1.45 מיליון - וחצי מהכנסותיו, באתר ynet, 14 במרץ 2011
↑  צמרת פרנט, ‏אייל שני ישלם לנושיו כ-1.5 מיליון שקל ומחצית מהכנסותיו במדיה, באתר גלובס, 15 במרץ 2011
↑  מאסר שף: אייל שני ייכלא אם לא ישלם את חובותיו, ישראל היום, 6 בדצמבר 2012
↑  משה גורלי, השף שני והטבח גרוניס: הדינמיקה שהולידה את הסדר החוב, באתר כלכליסט, 24 בפברואר 2013
↑  מערכת living, ‏מציצים באינסטוש: בדירה התל אביבית של אייל שני, באתר ‏מאקו‏, 14 ביולי 2019
↑  מערכת mako סלבס, ‏עושים סדר: הנשים בחייו של השף אייל שני, באתר ‏מאקו‏, 3 במרץ 2024
↑  אייל שני נפרד אחרי 30 שנה: הבית החדש שלו נחשף, באתר אייס, 13 ביולי 2023
↑  גדעון אוקו, ‏"זה היה הלילה הראשון בחיי שלא ישנתי בו בגלל אוכל", באתר ‏מאקו‏, 4 בדצמבר 2020
↑  לילך מרקוביץ', ‏אייל שני נפרד מהצבה שלו: "היא לא הייתה אמורה למות", באתר ‏מאקו‏, 4 ביולי 2024
↑  שי שגב, הכרובית של אייל שני זכתה להכרה בינלאומית, באתר ynet, 20 באוגוסט 2018
↑  The Best Chef, Eyal Shani, The Best Chef, ‏2023-03-22 (באנגלית אמריקאית)
↑  תיקי גולן, גאווה ישראלית: כוכב מישלן למסעדה של איל שני בניו יורק, באתר ynet, 8 בנובמבר 2023
מסעדת "מזנון" בניו יורק
רוקסן גיי

| --- | --- |

 לידה:  28 באוקטובר 1974  (בת 50) אומהה, ארצות הברית 
 מדינה:  ארצות הברית 
 מקום לימודים:  האוניברסיטה הטכנולוגית של מישיגן, אקדמיית פיליפ אקסטר 
 שפות היצירה:  אנגלית 
 יצירות בולטות:  Bad Feminist Hunger: A Memoir of (My) Body
 בן או בת זוג:  Debbie Millman (2020–?) 
 פרסים והוקרה:  מלגת גוגנהיים (2018) 
 www.roxanegay.com
 
רוקסן גיי (באנגלית: Roxane Gay; נולדה ב-15 באוקטובר 1974) היא סופרת פמיניסטית אמריקאית, פרופסור לאנגלית באוניברסיטת פרדו באינדיאנה, עורכת ומבקרת תרבות. היא מחברת אסופת המאמרים Bad Feminist (פמיניסטית רעה, 2014) שהיה לרב מכר. גיי היא מהמייסדות של המגזין PANK לשירה ופרוזה וההוצאה לאור Tiny Hardcore Press (אנ').
ראשית החיים וחינוך

גיי נולדה באומהה, נברסקה, להורים שהיגרו מהאיטי, הבכורה משלושת ילדי המשפחה. היא בת דודתה של חוקרת מדעי המדינה קלודין גיי. אביה היה מהנדס אזרחי והמשפחה נדדה בעקבות עבודתו של האב. היא אהבה ספרות מגיל צעיר והחלה לכתוב כבר בגיל ארבע.
גיי החלה את הלימודים לתואר בוגר באוניברסיטת ייל, אך הפסיקה אותם בשנת הלימודים השלישית ועברה לסן פרנסיסקו בעקבות קשר עם גבר אותו הכירה בהתכתבות. מאוחר יותר היא השלימה את התואר הראשון באוניבכרסיטת נורוויץ' בורמונט והמשיכה ללימודי מוסמך באוניברסיטת נברסקה - לינקולן. ב-2010, היא קיבלה תואר דוקטור ברטוריקה ותקשורת טכנית מהאוניברסיטה הטכנולוגית של מישיגן.
קריירה

לאחר שסיימה את הדוקטורט, גיי החלה ללמד ספרות אנגלית באוניברסיטת מזרח אילינוי בתקופה זו היא ייסדה את ההוצאה לאור Tiny Hardcore Press (אנ'). החל מקיץ 2014 גיי מלמדת באוניברסיטת פרדו כתיבה יצירתית.
קריירה > Bad Feminist

בקובץ המאמרים פמיניסטית רעה (2014) בוחנת גיי את היותה פמיניסטית, בשעה שהיא אוהבת דברים שעלולים להתפס כמנוגדים לתפיסה הפמיניסטית. בכל אחד מהמאמרים היא בוחנת איך פמיניזם משפיע על חייה לטוב ולרע - איך זה לחיות כאישה בעולם. פמיניסטיות דורשת מעצמן להתנהל על פי הרעיונות הפמיניסטיים בכל תחומי החיים, אולם היא טוענת שלקרוא ווג או להאזין למוזיקת ראפ סקסיסטית לא עושה אותנו פחות פמיניסטיות. גיי מגדירה פמיניזם כבסיס לתפיסת זכויות האדם והאזרח שלה ועל כן כפמיניסטית היא מגנה על זכויותיהן של נשים אחרות (כולל אלו שבחרו לא לאמץ את התווית הפמיניסטית).
קריירה > רעב

הספר רעב (Hunger: A Memoir of (My) Body), יצא לאור בשנת 2017 ועוסק במזון הגוף ובמאבקים הרגשיים והפסיכולוגיים של גיי כאישה שמנה. היא מתארת את חייה כאישה שמנה בחברה שמנופובית ובוחנת את החרדות המשותפות הנוגעות בהנאה, בצריכה, במראה חיצוני ובבריאות. גיי מתארת את גופה כ"לא ממושמע". בספר היא בוחנת ומתארת את העבר שלה - כולל אונס קבוצתי שעברה בגיל 12 והיה לנקודת מפנה בחיים הצעירים שלה. היא לא סיפרה להוריה על האונס והפנימה את הבושה. על מנת להגן על עצמה. "אכלתי ואכלתי ואכלתי בתקווה שאם אהפוך את עצמי לגדולה, הגוף שלי יהיה בטוח". גיי מספרת איך בחרה לחיות עם גופה כמו שהוא ולא לשנות אותו ואת תגובות העולם אליה.
ספריה

An Untamed State
Bad Feminist
Ayiti
Stripped
Difficult Women
Hunger
Not That Bad: Dispatches from Rape Culture
פרסים והוקרה

2015: פרס מרכז פאן ארצות הברית לכתיבה
2018: מלגת גוגנהיים
2018: פרס למדא לספרות
2018: פרס למדא לספרות עבור ספרות ביסקסואלית, לספר "רעב"
2018: פרס אייזנר עבור הסדרה World of Wakanda (עם Ta-Nehisi Coates ו-Alitha Martinez)
הערות שוליים

↑  Fortin, Jacey (2017-06-13). "Roxane Gay Promotes New Book and Calls Out Podcast for 'Fat-Phobia'". The New York Times (באנגלית אמריקאית). ISSN 0362-4331.
↑  "About - [PANK]". [PANK] (באנגלית אמריקאית).
↑  Gregory, Alice (2014-10-10). "Daphne Merkin's "The Fame Lunches" and Roxane Gay's "Bad Feminist"". The New York Times.
↑  "Meet the Haitian-American woman who's Harvard's new Dean of the Faculty of Arts & Science". Afropunk. 25 ביולי 2018. נבדק ב-2023-12-10. {{cite news}}:  (עזרה)
↑  "Roxane Gay - Freedom From Religion Foundation" (באנגלית בריטית).
↑  Gross, Jessica (2014-07-25). "Roxane Gay's 'Bad' Feminism". The New York Times (באנגלית אמריקאית). ISSN 0362-4331.
↑  McArdle, Molly (2017-02-22). "The Rise of Roxane Gay". Brooklyn Magazine.
↑  Chenery, Susan (2015-01-17). "Roxane Gay, the Bad Feminist as Role Model". The Sydney Morning Herald.
↑  "Roxane Gay". Purdue College of Liberal Arts.
↑  "2010-2011 Undergraduate Catalog" (PDF). Eastern Illinois University.
↑  Roxane Gay's Bad Feminist Is a "Manual on How to Be a Human", Time (באנגלית)
↑  Gregory, Alice (2014-10-10). "Daphne Merkin's 'The Fame Lunches' and Roxane Gay's 'Bad Feminist'". The New York Times (באנגלית אמריקאית). ISSN 0362-4331.
↑  Bad Feminist Summary - eNotes.com, eNotes (באנגלית)
1 2  Chocano, Carina (2017-07-14). "Roxane Gay on the Traumas of the Body". The New York Times (באנגלית אמריקאית). ISSN 0362-4331. נבדק ב-2018-03-24.
1 2  Roxane Gay, Roxane Gay: ‘My body is a cage of my own making’, the Guardian, ‏2017-07-01 (באנגלית)
↑    אלעד בר-נוי, שקלה 266 ק"ג - מבחירה: "חשבתי שאם אהיה שמנה, בנים לא יפגעו בי", באתר "ידיעות אחרונות", 26 בינואר 2019
↑  טל ויינטראוב, הספר רעב, הסיפור של הגוף כסיפור על בושה, באתר "הַמּוּסָךְ - מוסף לספרות" של הספרייה הלאומית, אפריל 2019
| --- | --- |
בקרת זהויות :  NLI: 987007391891905171  PLWABN: 9810698239505606  BIBSYS: 15038554  BnF: cb17153850t (data)  GND: 1075554721  ISNI: 0000 0004 3430 1581  LCCN: no2014051741  NDL: 001255027  NKC: mub2018983770  NLK: KAC201608614  NTA: 390954330  SUDOC: 188930647  VIAF: 308698170   WorldCat (עם VIAF): 308698170
ברקון ביקונס

| --- | --- |
עמק אסק ופסגות ברקון ביקונס
עמק אסק ופסגות ברקון ביקונס
 מידע כללי
 תאריך הקמה:  1957
 מבקרים בשנה:  4.4 מיליון בשנה (נכון ל־2018)
 גוף מנהל:  ראשות הפארק הלאומי ברקון ביקונס
 נתונים ומידות
 שטח:  1,344 קמ"ר
 מיקום
 מדינה:  ויילס ויילס
 מיקום:  דרום פוויס, צפון-מערב מונמות'שייר ומזרח קמרת'נשייר
 קואורדינטות:  51°53′00″N 3°24′00″W﻿ / ﻿51.88333333°N 3.4°W﻿ / 51.88333333; -3.4
 bannau.cymru
 
 
ברקון ביקונס (באנגלית: Brecon Beacons; בוולשית: Bannau Brycheiniog) הוא פארק לאומי ואזור הררי בדרום-מזרח ויילס.
אזור הברקון ביקונס ("פסגות ברקון") נקרא על שם ממלכת ברכיניוג ששלטה באזור בימי הביניים המוקדמים (קרויה על שם מלכה הראשון בריכן), ועל שמה גם העיירה ברקון (הטיה אנגלית של בריכניוג) והמחוז ההיסטורי ברקונשייר. האזור מאופיין בהתיישבות מועטה יחסית ושטחים הרריים, הוא כולל מספר פסגות גבוהות בהן פן אי ואן, הפסגה הגבוהה ביותר בדרום ויילס. תנאי השטח המאתגרים והאוכלוסייה המועטה, הפכו את הביקונס לאזור טיולים מוכר, בנוסף הוא משמש את הצבא הבריטי לאימוני שטח וניווטים ובין היתר משמש לאימוני ה-SAS.
הפארק הלאומי ברקון ביקונס

הפארק הלאומי ברקון ביקונס נוסד בשנת 1957, השלישי והאחרון להיווסד בוויילס (אחרי סנודוניה וחופי פמברוקשייר). הוא משתרע על שטח של 1,344 קמ"ר ומצוי בין חלקו הדרומי של מחוז פוויס, חלקו הצפון-מערבי של מונמות'שייר והצד המזרחי של מחוז קמרת'נשייר. האזור כולל מספר מאפיינים גאוגרפיים, בהם עמק האסק (Usk) ונהר האסק, ממזרח לו ההרים השחורים וממערב לו הפסגות המרכזיות של הברקון ביקונס, כולל פן אי ואן שהיא הפסגה הגבוהה ביותר בדרום ויילס, ובחלק המערבי של האזור מצוי ההר השחור.
הפארק מנהול על ידי ראשות הפארק הלאומי ברקון ביקונס השוכנת בעיירה ברקון בחלקו הצפוני של הפארק, ולה סמכויות רבות בניהול שטחי הפארק, שימור, וניהול פעילויות לתיירים ומטיילים בשטחיו. מלבד ברקון, מספר עיירות שוכנות בשטחי הפארק בהן היי-און-וואי בפינה הצפון-מזרחית שלו, פונטיפול ואברגווני הגובלות בחלקו הדרום-מערבי, ול'אנדיילו הגובלת בקצה המזרחי.
אתרים מרכזיים

מפל סגווד אר איירה
חורשת טף פכאן
רכס ההרים השחורים
מאגר פנטווין
פסגת פן אי ואן ומאחוריה פסגת קורן ד'י
שומר הברים (סרט, 2024)

| --- | --- |

 מבוסס על:  שומר הברים 
 בימוי:  דאג לימן 
 הופק בידי:  ג'ואל סילבר 
 תסריט:  שלדון טורנר, בפסקה זו רשומה אחת נוספת שטרם תורגמה 
 שחקנים ראשיים:  ג'ייק ג'ילנהול פוסט מאלון ג'סיקה ויליאמס ג'יי. די. פארדו דארן בארנט Jay Hieron קווין קרול יואכים דה אלמיידה B.K. Cannon בילי מגנוסן דניאלה מלצ'יור ארתורו קסטרו לוקאס גייג' קונור מקגרגור טרוויס ואן ווינקל בו נאפ בפסקה זו 4 רשומות נוספות שטרם תורגמו 
 מוזיקה:  כריסטוף בק 
 צילום:  הנרי ברהם 
 מדינה:  ארצות הברית 
 חברת הפקה:  מטרו גולדווין מאייר, Silver Pictures 
 חברה מפיצה:  אולפני אמזון 
 הקרנת בכורה:  21 במרץ 2024
 משך הקרנה:  121 דק' 
 שפת הסרט:  אנגלית 
 סוגה:  סרט פעולה, סרט דרמה 
 דף הסרט ב־IMDb
 
שומר הברים (באנגלית: Road House) הוא סרט פעולה אמריקאי משנת 2024, חידוש לסרט משנת 1989 בעל אותו שם, בבימויו של דאג לימן. התסריט נכתב על ידי אנתוני בגארוצי וצ'אק מונדרי, ומככבים בו ג'ייק ג'ילנהול, דניאלה מלשיור, קונור מקגרגור ובילי מגנוסן.
הסרט הוקרן בבכורה עולמית ב-8 במרץ 2024, בערב הפתיחה של פסטיבל South by Southwest, ושוחרר לאקרנים על ידי אולפני אמזון דרך פריים וידאו ב-21 במרץ 2024. הוא זכה לביקורות מעורבות.
תקציר העלילה

לוחם אמנויות לחימה משולבות לשעבר מתבקש על ידי בעלת פונדק דרכים בפלורידה קיז, כדי לשמור על הפונדק מגנגסטרים. במהלך עבודתו הוא מגלה כי העניינים אינם רגועים כמו שהיה נראה, ונצרך להילחם עם כנופיית רשע שמתכננת להרוס את הפונדק. תוך כדי הוא מתאהב בבתו של אחד מכנופיית הרשע ומתחבר לקהילה העדינה שחיה במקום. שנייה לפני שעזב את המקום בעקבות קרב לא מוצלח הוא מגלה שהכנופיה פגעה בקהילה, ומתוך אחריות אישית חוזר לקרב קשה במיוחד מול חבורה של מטורפים כנגד כל הסיכויים.
שחקנים ודמויות

ג'ייק ג'ילנהול בתפקיד דלטון
דניאלה מלשיור בתור אלי
קונור מקגרגור - בתפקיד: נוקס
בילי מגנוסן - בתפקיד: בן ברנדט
ג'סיקה ויליאמס - בתפקיד: פרנקי
בי.קיי קאנון - בתפקיד: לורה
חואקים דה אלמיידה - בתפקיד: שריף
פוסט מאלון - בתפקיד: קרטר
לוקאס גייג' - בתפקיד: בילי
דומיניק קולומבוס - בתפקיד: ריף
ארתורו קסטרו - בתפקיד: מו
ג'יי. די. פארדו - בתפקיד: דל
בו נאפ - בתפקיד: וינס
האנה לאב לנייר - בתפקיד: צ'רלי
קווין קרול - בתפקיד: סטיבן
דארן בארנט - בתפקיד: סם
טרוויס ואן וינקל - בתפקיד: דקס
ג'י היירון - בתפקיד: ג'קס האריס
הפקה

בנובמבר 2013, החלו אולפני מטרו גולדווין מאייר בפיתוח הסרט כשרוב כהן הופקד על הבימוי ומייקל סטוקס משמש כתסריטאי. בספטמבר 2015, כהן וסטוקס עזבו את הפרויקט בזמן שרונדה ראוזי לוהקה לתפקיד הראשי. הצילומים היו צפויים להתחיל מתישהו בשנה שלאחר מכן. בחודש לאחר מכן, ניק קסאווטס הופקד על הבימוי והתסריט. בנובמבר 2021, MGM החלה בניסיון נוסף לקדם את הפרויקט, כאשר ג'ייק ג'ילנהול לוהק לתפקיד ראשי, ודאג לימן הופקד על הבימוי. האולפן תעדף את הפקת הסרט למרות התחייבויותיהם של ג'ילנהול ולימן לסרטים "The Interpreter" ו-"Everest", בהתאמה. חיפוש אחר תסריטאים חדשים החל ואוגוסט 2022, שלדון טרנר הגיש שכתוב של התסריט.
הפרויקט קיבל אישור מהאולפנים באוגוסט 2022, וההפקה תנוהל על ידי אולפני אמזון כתוצאה מרכישת אולפני MGM. דניאלה מלשיור, בילי מגנוסן, קונור מקגרגור, גבמיסולה איקומלו, לוקאס גייג', האנה לאב לנייר, טרוויס ואן וינקל, בי. קיי קאנון, ארתורו קסטרו, דומיניק קולומבוס, בו נאפ ובוב מנרי לוהקו לתפקידים לצד ג'ילנהול. חואקים דה אלמיידה, דארן בארנט, קווין קרול וג'יי. די. פארדו לוהקו לתפקידי משנה מאוחר יותר באותו החודש.
צילומים

הצילומים החלו ברפובליקה הדומיניקנית ב-23 באוגוסט 2022. ב-3 במרץ 2023, ג'ילנהול צילם סצנה עם לוחם אליפות הלחימה האולטימטיבית לשעבר ג'יי היירון בעקבות השקילה החגיגית באולם של MGM Grand בלאס וגאס. הסצנה צולמה לעיני מעריצים שהשתתפו בשקילה וכללו את נשיא ה-UFC דיינה וייט, הכרוז ג'ון אניק. סצנת היציאה מהאולם עם ג'ילנהול צולמה במהלך ההפסקה באירוע.
מוזיקה

ווקר ברטלמן היה אמור להלחין את המוזיקה לסרט. בינואר 2024, פורסם כי ברטלמן עזב את הפרויקט והוחלף בכריסטוף בק.
הערות שוליים

↑  יאיר רוה, הרימייק ל"שומר הברים": סרט אגרופים כיפי עם חוש הומור נהדר, באתר כלכליסט, 3 באפריל 2024
↑  Kit, Borys (23 בנובמבר 2013). "MGM Enlists Fast and the Furious Director Rob Cohen for Road House Remake". The Hollywood Reporter. נבדק ב-19 בספטמבר 2022. {{cite web}}:  (עזרה)
↑  Kroll, Justin (9 בספטמבר 2015). "Ronda Rousey to Star in Road House Reboot (EXCLUSIVE)". Variety. נבדק ב-3 באוגוסט 2022. {{cite web}}:  (עזרה)
↑  Robinson, Joanna (9 בספטמבר 2015). "Ronda Rousey to Star in Road House Remake". Vanity Fair. נבדק ב-19 בספטמבר 2022. {{cite web}}:  (עזרה)
↑  Kit, Borys (12 באוקטובר 2015). "Ronda Rousey's Road House Remake Finds Director". September 19, 2022. {{cite web}}:  (עזרה)
↑  Murphy, J (10 בנובמבר 2021). "MGM Courting Jake Gyllenhaal, Doug Liman for Road House Remake". Variety. נבדק ב-19 בספטמבר 2022. {{cite web}}:  (עזרה)
↑  D'Alessandro, Anthony (19 באוגוסט 2022). "Outlander 's Sam Heughan Circling Sony PlayStation Feature Days Gone; Sheldon Turner Adapting". Deadline. נבדק ב-19 בספטמבר 2022. {{cite web}}:  (עזרה)
↑  Kroll, Justin (2 באוגוסט 2022). "Jake Gyllenhaal's Road House Movie A Go At Prime Video As Daniela Melchior, Billy Magnussen Among Those Joining Cast". Deadline Hollywood. נבדק ב-3 באוגוסט 2022. {{cite web}}:  (עזרה)
↑  Kroll, Justin (3 באוגוסט 2022). "Conor McGregor To Make Acting Debut In Jake Gyllenhaal-Led Road House For Prime Video". Deadline Hollywood. נבדק ב-3 באוגוסט 2022. {{cite web}}:  (עזרה)
↑  Grobar, Matt (24 באוגוסט 2022). "Road House: Joaquim De Almeida, Darren Barnet, Kevin Carroll & JD Pardo Join Prime Video Reimagining Starring Jake Gyllenhaal". Deadline. נבדק ב-24 באוגוסט 2022. {{cite web}}:  (עזרה)
↑  Kay, Jeremy (2022-08-02). "Jake Gyllenhaal's Road House to shoot in Dominican Republic for Prime Video". Kemps Film and TV Production Services Handbook. נבדק ב-2022-08-03.
↑  Fuge, Jonathan (2022-08-24). "Road House Remake First Look Shared by Jake Gyllenhaal". MovieWeb. נבדק ב-2022-09-19.
↑  Producer Joel Silver Fired From Amazon Films Starring Jake Gyllenhaal, Mark Wahlberg Over Verbal Abuse Allegations - TheWrap, TheWrap, ‏30 בנובמבר 2023
↑  Volker Bertelmann to Score Doug Liman’s ‘Road House’ Reboot | Film Music Reporter (באנגלית אמריקאית)
↑  Christophe Beck Scoring Doug Liman’s ‘Road House’ | Film Music Reporter (באנגלית אמריקאית)
תכנון בעזרת מחשב

.
דוגמה לדגם אשר תוכנן בעזרת תוכנת תב"ם
תכנון בעזרת מחשב (בראשי תיבות תב"ם, ובאנגלית CAD - Computer-Aided Design) הוא השימוש בטכנולוגיות מחשוב ככלי לתכן ועיצוב מוצרים. שיטה נרחבת יותר קרויה תכן וייצור בעזרת מחשב (תיב"ם). זהו מונח כללי המתייחס לכלי המחשוב המשמשים מהנדסים בעבודת התכן ההנדסי. כלים אלו משמשים לתכן המוצרים ולתכנון הייצור של מוצרים אלו.
באנגלית, כלי המחשוב מוגדרים כ-CAx כאשר "x" מתחלף עבור כלי התכן ההנדסי השונים. מטרות הכלים הללו הן מגוונות. כלי התכנון נועדו לתת ממשק גרפי נוח למשתמש שבעזרתו ניתן לתכנן, לעצב ולבדוק את המוצר. שרטוט המוצר שבעבר היה נעשה על גבי ניירות, שקופיות ואמצעים פיזיים אחרים, נעשה על גבי תוכנת המחשב, המאפשרת בקלות שכפול, מחיקה, הוספת חלקים שונים, חיבור, ועוד אמצעי עריכה ובקרה. בדרך כלל בדיקות רבות וכללים הקשורים לעיצוב, בקרה ואיכות המוצר נבדקים אוטומטית על ידי הכלים. כלים רבים מאפשרים סימולציות שבודקות את השימוש במוצר. ישנם גם כלים המיועדים לבדיקות המוצר אחרי שיוצר כבר, לצורך בקרת איכות.
היסטוריה

נהוג לחלק את מערכות התב"ם לארבעה דורות. המערכות הראשונות (שנות ה-60–שנות ה-80 של המאה ה-20) היו מבוססות מחשב מרכזי, והציעו בעיקר יכולות דו־ממד. הדור השני, מבוסס תחנות עבודה עם מערכת הפעלה UNIX, התפתח ליכולות תלת־ממד, ובו הוצגה לראשונה טכנולוגית המידול בסוליד הנפוצה כיום. הדור השלישי, מאמצע שנות ה-90, הביא את יכולות התלת־ממד למחשבים אישיים ולפלטפורמת מערכת ההפעלה הנפוצה של חלונות. הדור הרביעי, שהתחיל ב-2015, מאפשר תכנון, שיתוף וניהול פרויקטים בענן ללא תלות בחומרה ייחודית וללא צורך בעבודה עם קבצים.